Learning path s názvom Web Development for Beginners predstavuje vstupnú bránu do sveta programovania webových stránok v jazyku HTML a CSS. Tento. Tieto jazyky patria medzi trojicu jazykov, ktorými sa aj v 21.storočí uskutočňuje proces tvorby webových stránok do takej podoby, v akej ich všetci poznáme. Učebná osnova obsahuje 2 moduly s názvami Introduction to programming a Learn the basics of web accessibility, priemerná doba na jej splnenie sa odhaduje na 32 minút, avšak aj za takto krátky čas vám tieto moduly poskytnú obrovské množstvo informácií, ktoré sú podané zaujímavým, pútavým ale zároveň edukačným spôsobom, takže sa určite nebudete nudiť. Prvý modul vám poskytuje základné informácie o najmodernejších programovacích jazykoch. Dozviete sa, čo je to programovanie a aké vývojárske nástroje sa používajú pri programovaní v spomínaných jazykoch. Ďalší modul sa zameriava na tvorbu webových stránok ako takú, pričom sa naučíte, ktoré nástroje sa používajú na prehliadanie a zabezpečovanie dostupnosti vašich webových stránok a dokonca aj to, ako zabezpečíte rýchly a kvalitný prístup na ne. Oba moduly sú písané primárne v anglickom jazyku, avšak nezaskočí to aj neznalca tohto jazyka, pretože Microsoft Learn poskytuje možnosť zobraziť si tieto texty aj v iných jazykov, medzi ktoré častokrát patrí aj nám podobný český jazyk.